|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | http://www.dagsdato.no/folk/10_oktober/folk1003-tittel.jpg http://www.dagsdato.no/pixel.gif |  |  | | --- | | **http://www.dagsdato.no/pixel.gif TO ROCKESANGERE SOM BLE IDOLER** | | |  | | --- | | http://www.dagsdato.no/folk/10_oktober/folk1003.gif | |  |   **Etter at Rocke-Pelle ble lansert på plate i 1958, ut­viklet det seg en ungdomskultur rundt rocken. Hans Christensen og Eivind Solberg ble de første rock'n' roll-entreprenørene i Norge og arrangerte mester­skap som gjorde Roald Stensby til ungdomsidol.** | | http://www.dagsdato.no/pixel.gif Christensen og Solberg leide Bygdø Sjøbad, en gammel utekafé med konsertscene og amfi. Det ble ungdommens utested i Oslo sommeren 1958 med forestillinger fredag og lørdag, ofte også en kveld midt i uka. Det ble satt opp busser fra sentrum. I tillegg til underholdning med dans ble det arrangert oslomesterskap i rock som trakk mange mennesker. http://www.dagsdato.no/pixel.gif   |  | | --- | | http://www.dagsdato.no/folk/10_oktober/folk1003-1.jpg | |  |   **Rockemesterskap** Både oslo- og norgesmester­skapene ble brukt for å gjøre artistene kjent. Men Christensen og Solberg hadde større ambisjoner. Derfor arrangerte de nordisk mesterskap i rock, denne gang på Jordal Amfi. Der konkurrerte de beste rockesangerne fra Sverige og Danmark med de beste norske. 10.000 ungdommer kom for å høre på. Det gjorde disse rockemester­skapene til de største i Europa. http://www.dagsdato.no/pixel.gif **Satset på å vinne** Til NRK har Christensen fortalt at målet med de nordiske mesterskapene i 1958 og 1959 var å få fram en norsk vinner eller rockekonge, fordi det gav svært mange muligheter etterpå i form av oppdrag, platekontrakter og omtaler i avisene. Vinneren ville bli en ettertraktet artist. http://www.dagsdato.no/pixel.gif **Svenskene vant i 1958** Christensen og Solberg merket seg at Little Gerhard alt i 1958 var profesjonell med mange mennesker og pressefolk på slep. De skjønte at i 1959 måtte de bli like profesjonelle som svenskene. De var innstilt på å satse på Per «Elvis» en gang til, men så dukket Roald Stensby opp. http://www.dagsdato.no/pixel.gif **Roald Stensby** Stensby samlet rockeplater og var flymekanikerlærling. Han hadde først ingen planer om å synge. Det skjedde nærmest tilfeldig. I et par års tid sang han gratis med bandet The Rockin' Jailers hver lørdag som betaling for øvingslokalet i KFUM/KFUK-klubben Toer'n i Møllergata som Tor Åge Bringsværd ledet. http://www.dagsdato.no/pixel.gif **Skulle bli rockekonge** Christensen og Solberg mente at Stensby hadde de riktige forut­setningene for å bli ungdomsidol. Han var mørk og flott, sang også rimelig bra og hadde en voldsom utstråling på scenen. Der­med satset de på at Stensby skulle bli Nordens rockekonge. http://www.dagsdato.no/pixel.gif **Dansetrinn og kostyme** En danselærer ble engasjert for å lære Stensby de riktige trinnene, og systuen på Chat Noir sydde et kostyme til ham etter forbilde av Elvis. Han fikk grønn silkeskjorte, gult skjerf i halsen og trange bukser med høy linning. Dessuten måtte han terpe på fire låter til de satt slik de skulle. Slik ble han gjort til en svært brukbar rockesanger. http://www.dagsdato.no/pixel.gif **Stensby vant i 1959** Da Roald Stensby vant det nordiske rockemesterskapet i 1959, skrev den svenske Billedjournalen at det var et kupp. Christensen er ikke uenig. Stensby hadde øvd inn et show som ikke levnet de andre en sjanse. Dessuten hadde Christensen plassert folk blant publikum som fikk opp stemningen da Stensby sang. http://www.dagsdato.no/pixel.gif **Publikumstriks** Christensen og Solberg hadde også sørget for at det blant publikum befant seg fem personer med store plakater med bok­stavene R O A L D, som de holdt opp. Dessuten hadde Stensby en gitar som han skulle knuse mot scenen etter den siste låta. Det gikk ikke helt etter planen, for gitaren var altfor solid. Men publikum var i ekstase. http://www.dagsdato.no/pixel.gif **Kunstige hyl** Etter mesterskapet ble det utgitt en EP med tittelen «King Roald Live at Jordal». Den gav inntrykk av å være et live-oppptak fra mesterskapet, men det var i virkeligheten et studieopptak. Publikumshylene ble lånt fra Cliff Richards første LP, som var innspilt med 200 fans i studio. http://www.dagsdato.no/pixel.gif **Kort karrière** Roald Stensby fikk bare utgitt denne ene EPen. Ikke lenge etterpå ble han innkalt til militærtjeneste. Da den var over, var også den første norske rockebølgen slutt. | | http://www.dagsdato.no/pixel.gif | |  |  | | --- | --- | | http://www.dagsdato.no/ramme/overskrift_venstre.gif | http://www.dagsdato.no/ramme/overskrift_topp.gif | | **Per «Elvis» Granberg** |   http://www.dagsdato.no/pixel.gif Reklamemannen Hans Chris­tensen hadde ansvaret for å lansere artisten Rocke-Pelle (Per Harald Hartvig) på plateselskapet Philips i 1958.  Han så også muligheten for å gjøre noe mer enn å reklamere for platene hans.  Da han traff Eivind Solberg (kjent fra Big Chief Jazz Band), ble de enige om å kjøre Rocke-Pelle ut på det norske artistmarkedet.  Men Rocke-Pelle lot seg ikke overbevise om å fortsette som artist. Han var fast bestemt på å begynne på utdanningen som skipsingeniør ved NTH i Trond­heim høsten 1958.  I stedet satset Christensen og Solberg på 17-åringen Per «Elvis» Granberg, den gang lærling ved Christiania Spigerverk.  Han hadde litt sceneerfaring og hadde bodd et par år i Canada, så han kunne synge engelske låter bedre enn de fleste.  Per «Elvis» var en unik entertainer og en fremragende Elvis-kopi. Han hadde utstråling og et naturlig talent for sceneshow.  De som kjenner ham, kan fortelle at Granberg ikke trengte øve foran speilet for å gjøre de samme bevegelsene som Elvis.  Christensen og Solberg mente at Per kunne utvikles som populær artist med inter­nasjonalt poten­siale.  Planen var at Per «Elvis» skulle vinne den nordiske mesterskapet i rock i 1958.  Skuffende nok for arrangørene viste det seg at Little Gerhard fra Sverige var i en klasse for seg og så dyktig at juryen ikke kom utenom ham.  Det er bevart et lydopptak av Little Gerhard som ble buet ut da han kom på scenen for å spille seierslåten. Publikum ville ha Per «Elvis», men han kom på fjerde­plass.  Heller ikke i 1959 nådde Per «Elvis» opp. Nå satset Christen­sen og Solberg på hjerteknuseren Roald Stensby, og Per «Elvis» måtte nøye seg med andreplas­sen.  Karrièren til rockesangerne på slutten av 1950-tallet varte bare i et par år før Shaddows-bandene overtok. Fra 1964 av ble Beatles det store forbildet.  Rockesangere Per Harald Hartvig og Roald Stensby forsvant ut av rampelyset for godt.  Per «Elvis» Granberg gjorde et comeback på 1970-tallet, denne gang sammen med New Jordal Swingers.  I 1977 fikk han en rolle i den norske versjonen av «Rocky Horror Show».  Begge de første norske rocke­sangerne, Per Harald Hartvig (født 1938) og Per «Elvis» Granberg (født 1940), døde av kreft med få ukers mellomrom i 1980.   http://www.dagsdato.no/pixel.gif |